Silly Wizard:Donald McGillavry Lyrics

You must enable javascript to view this page. This is a requirement of our licensing agreement with music Gracenote.

Donald's gane up the hill hard and hungry,Donald comes down the hill wild and angry;Donald will clear the gouk's nest cleverly,Here's to the king and Donald Macgillavry.Come like a weighbauk, Donald Macgillavry,Come like a weighbauk, Donald Macgillavry,Balance them fair, and balance them cleverly:Off wi' the counterfeit, Donald Macgillavry.

Donald's run o'er the hill but his tether, man,As he were wud, or stang'd wi' an ether, man;When he comes back, there's some will look merrily:Here's to King James and Donald Macgillavry.Come like a weaver, Donald Macgillavry,Come like a weaver, Donald Macgillavry,Pack on your back, and elwand sae cleverly;Gie them full measure, my Donald Macgillavry.

Donald has foughten wi' rief and roguery;Donald has dinner'd wi banes and beggary,Better it were for Whigs and WhiggeryMeeting the devil than Donald Macgillavry.Come like a tailor, Donald Macgillavry,Come like a tailor, Donald Macgillavry,Push about, in and out, thimble them cleverly,Here's to King James and Donald Macgillavry.

Donald's the callan that brooks nae tangleness;Whigging and prigging and a'newfangleness,They maun be gane: he winna be baukit, man:He maun hae justice, or faith he'll tak it, man.Come like a cobler, Donald Macgillavry,Come like a cobler, Donald Macgillavry;Beat them, and bore them, and lingel them cleverly,Up wi' King James and Donald Macgillavry.

Donald was mumpit wi mirds and mockery;Donald was blinded wi' blads o' property;Arles ran high, but makings were naething, man,Lord, how Donald is flyting and fretting, man.Come like the devil, Donald Macgillavry,Come like the devil, Donald Macgillavry;Skelp them and scaud them that proved sae unbritherly,Up wi' King James and Donald Macgillavry!